# Perustuslaki

Magna Cartaa pidetään perustuslakien esikuvana. (Henrik III:n aikainen laitos vuodelta 1215).
Yhdysvaltain perustuslaki on vanhin yhä voimassa oleva kirjoitettu perustuslaki. (ensimmäinen sivu)
**Perustuslaki** on muodolliselta asemaltaan kansallisen oikeusjärjestyksen normihierarkian ylimmänasteinen säädös, joka määrittelee oikeus- ja yhteiskuntajärjestelmän perusteet. Näihin kuuluvat oikeusjärjestyksessä noudatettavat perusoikeudet, ylimpien valtioelinten valintatapa ja valtasuhteet sekä se menettely, jolla alemmanasteisia oikeusnormeja voidaan pätevästi antaa. Perustuslain voidaan sanoa sisältävän kansakunnan elämää koskevat valtiolliset perusratkaisut.

Perustuslain säätäminen ja muuttaminen on lähes kaikkialla maailmassa mahdollista vain erityisessä, vaikeutetussa lainsäätämisjärjestyksessä, minkä vuoksi perustuslain sanotaan nauttivan korotettua muodollista lainvoimaa. Vaikeutettu säätämisjärjestys perustuu yleensä vaatimukseen määräenemmistöstä kansanedustuslaitoksessa, useammasta kuin yhdestä käsittelystä kansanedustuslaitoksessa ja/tai kansanäänestyksestä. Esimerkiksi Suomessa tarvitaan eduskunnan 2/3:n tai 5/6:n määräenemmistö. Joidenkin maiden perustuslaeissa on lisäksi säännöksiä, jotka kieltävät kokonaan kajoamasta joihinkin perustuslain tärkeimpiä lähtökohtia ilmentäviin säännöksiin.

Perustuslakien esikuvana pidetään Magna Cartaa vuodelta 1215. Euroopassa ensimmäiset peruslait laadittiin Puolassa ja Ranskassa 1700-luvun lopussa.

## Suomen perustuslaki

*Pääartikkeli: Suomen perustuslaki*
Nykyinen Suomen perustuslaki säädettiin vuonna 1999, ja se tuli voimaan 1. maaliskuuta 2000. Sitä ennen Suomessa oli monista muista maista poiketen neljä lakia, jotka olivat voimassa perustuslain veroisina, nimittäin vuoden 1919 hallitusmuoto, vuoden 1928 valtiopäiväjärjestys sekä vuonna 1922 annetut lait valtakunnanoikeudesta sekä eduskunnan oikeudesta tarkastaa valtioneuvoston jäsenten ja oikeuskanslerin sekä oikeusasiamiehen virkatointen lainmukaisuutta. Myös Ahvenanmaan itsehallintolaki on edelleen perustuslain luontoinen, ja sen muuttaminen edellyttää sekä eduskunnan että Ahvenanmaan maakuntapäivien yhtäpitävää päätöstä, joista eduskunnan päätös on tehtävä perustuslain säätämisjärjestyksessä.

Suomessa perustuslakia voidaan muuttaa kahdella eri menettelytavalla: joko

* eduskunta hyväksyy muutosesityksen jätettäväksi lepäämään, minkä jälkeen se seuraavien vaalien jälkeen valitussa eduskunnassa hyväksytään vähintään kahden kolmasosan enemmistöllä, tai
* eduskunta julistaa ehdotuksen kiireelliseksi päätöksellä, jota kannattaa vähintään viisi kuudesosaa annetuista äänistä, minkä jälkeen itse ehdotus hyväksytään vähintään kahden kolmasosan enemmistöllä

Tämä säätämisjärjestys perustuslakia koskeville asioille vahvistettiin jo vuoden 1906 valtiopäiväjärjestyksessä, ja samassa järjestyksessä ne on käsiteltävä nykyisenkin perustuslain mukaan.

Perustuslain säätämisjärjestyksessä voidaan Suomessa säätää myös sellaisia lakeja, niin sanottua poikkeuslakeja, jotka eivät muuta perustuslain sanamuotoa, mutta merkitsevät poikkeamista jostakin perustuslain säännöksestä. Tällaisessa järjestyksessä on eri aikoina säädetty muun muassa joukko talouselämän säännöstelyä koskevia lakeja, jotka sisältävät poikkeuksen perustuslain vahvistamasta omistusoikeuden suojasta. Samalla menettelyllä on muutaman kerran (viimeksi 1973) säädetty myös lakeja, joiden nojalla presidentinvaali on suoritettu poikkeavassa järjestyksessä tai laissa nimetty henkilö on valittu presidentiksi. Varsinkin toisen maailmansodan aikana ja muutamana vuotena sen jälkeen tämä poikkeuslakimenettely oli usein käytössä, ja siinä järjestyksessä säädettiin myös esimerkiksi maanhankintalaki ja laki sotasyyllisten rankaisemisesta.

## Tulkinta

Monissa maissa säädettyjen ja säädettävien lakien perustuslainmukaisuutta tulkitsee jonkinlainen perustuslakituomioistuin tai maan korkein oikeus, joka koostuu juristeista. Suomessa lakiehdotusten perustuslainmukaisuutta tulkitsee ennakollisesti eduskunnan perustuslakivaliokunta, jonka jäsenet ovat lakien säätämisestä vastaavan eduskunnan kansanedustajajäseniä. Lakien perustuslainmukaisuuden jälkikäteisvalvonta kuuluu Suomessa tuomioistuimille. Tuomioistuimen on perustuslain 106 §:n mukaan annettava etusija perustuslain säännökselle, jos lain säännöksen soveltaminen olisi sen käsiteltävänä olevassa asiassa ilmeisessä ristiriidassa perustuslain kanssa. Lisäksi asetuksen tai muun lakia alemmanasteisen säädöksen säännöstä ei perustuslain 107 §:n mukaan saa soveltaa tuomioistuimessa tai muussa viranomaisessa, jos säännös on ristiriidassa perustuslain tai muun lain kanssa.

## Asema

Eräistä maista, kuten Israelista ja Britanniasta, perustuslaki puuttuu. Saksassa on perustuslain (Verfassung) sijassa *perusasetus* (Grundgesetz) historiallisista syistä.

## Juhlapäivä

Joissain maissa perustuslain päivää vietetään kansallispäivänä, etenkin jos maan itsenäistymiseen ei liity sotimista tai muuta dramatiikkaa. Esimerkiksi Norjan kansallispäivä on 17. toukokuuta, vuonna 1814 vahvistetun perustuslain vuosipäivänä.

## Konstitutionalismi

*Konstitutionalismi* on ajattelutapa, jossa tietyillä järjestelyillä rajoitetaan poliittisten vallanpitäjien valtaa ja hallintaa. Se pyrkii estämään absoluuttisen vallan keskittymisen hallitsijalle ja pakottamaan hänet noudattamaan tiettyjä sääntöjä tai periaatteita hallinnassaan. Sitä voidaankin pitää eräänlaisena yhteiskuntasopimuksena, jossa hallitut alistuvat hallitsijan valtaan, mutta saavat itselleen jonkinlaisia oikeuksia ja rajaavat itselleen tietyn liikkumatilan, johon vallanpitäjä ei voi puuttua.

*Konstituutio* on menettelytapa, jolla yhteisön asioista päätetään. Yleensä se ymmärretään perustuslaiksi, mutta se on laajempi ja monisyisempi käsite, kuin perustuslaki ymmärrettynä yksinkertaisesti tiettyinä juridisina pykälinä. Konstituutio on hallitsijan persoonan ja jopa itsensä valtion yläpuolella, sillä se määrää kuinka valtion on toimittava. Hallitus ei voi toimia perustuslain vastaisesti, eikä lainsäätäjä kumota perustuslakia tavallisella lailla. Konstituution ei tarvitse olla välttämättä kirjallinen tai formaalisti sovittu, vaan myös spontaanisti kehittyneet hallinnan tavat ja traditiot voidaan ymmärtää konstituutioksi, mikäli niiden asema on riittävän vankka.

## Perustuslait maittain

### Luettelo itsenäisten valtioiden perustuslaeista

| Valtio | Perustuslaki | Astunut voimaan |
| --- | --- | --- |
| Afgh  Afganistan | perustuslaki | 4. tammikuuta 2004 |
| Alban  Albania | perustuslaki | 28. marraskuuta 1998 |
| Alger  Algeria | perustuslaki | 8. syyskuuta 1963 |
| Andor  Andorra | Andorran perustuslaki | 2. helmikuuta 1993 |
| Angol  Angola | perustuslaki | 2. tammikuuta 2010 |
| Argent  Argentiina | perustuslaki | 1. toukokuuta 1853 |
| Armen  Armenia | perustuslaki | 5. heinäkuuta 1995 |
| Austral  Australia | Australian perustuslaki | 1. tammikuuta 1901 |
| Austria  Itävalta | perustuslaki | 1. lokakuuta 1920 |
|  Azerbaidžan | perustuslaki | 12. marraskuuta 1995 |
| Bangla  Bangladesh | perustuslaki | 16. joulukuuta 1972 |
| Bahra  Bahrain | perustuslaki | 14. helmikuuta 2002 |
| Barba  Barbados | perustuslaki | 30. marraskuuta 1966 |
| Belar  Valko-Venäjä | perustuslaki | 15. maaliskuuta 1994 |
| Beliz  Belize | perustuslaki | 21. syyskuuta 1981 |
| Benin  Benin | perustuslaki | 2. joulukuuta 1990 |
| Belg  Belgia | perustuslaki | 7. helmikuuta 1831 |
| Boliv  Bolivia | perustuslaki | 7. helmikuuta 2009 |
| Bosnia  Bosnia ja Hertsegovina | perustuslaki | 14. joulukuuta 1995 |
| Botsw  Botswana | perustuslaki | 30. syyskuuta 1966 |
| Bhutan  Bhutan | perustuslaki | 18. heinäkuuta 2008 |
| Brazil  Brasilia | perustuslaki | 5. lokakuuta 1988 |
| Bulgar  Bulgaria | perustuslaki | 12. heinäkuuta 1991 |
| Myanmar  Myanmar | perustuslaki | 29. toukokuuta 2008 |
| Burun  Burundi | perustuslaki | 9. maaliskuuta 1992 |
| Camer  Kamerun | perustuslaki | 1. tammikuuta 1996 |
| Canada  Kanada | perustuslaki | 1. heinäkuuta 1867 |
| Chad  Tšad | perustuslaki | 31. maaliskuuta 1996 |
| Chile  Chile | perustuslaki | 11. maaliskuuta 1981 |
| China  Kiinan kansantasavalta | perustuslaki | 4. joulukuuta 1982 |
| Colom  Kolumbia | perustuslaki | 4. heinäkuuta 1991 |
| Congo D  Kongon demokraattinen tasavalta | perustuslaki | 18. helmikuuta 2006 |
| Costa R  Costa Rica | perustuslaki | 7. helmikuuta 1949 |
| Croatia  Kroatia | perustuslaki | 22. joulukuuta 1990 |
| Cuba  Kuuba | perustuslaki | 24. helmikuuta 1976 |
| Cyprus  Kypros | perustuslaki | 16. elokuuta 1960 |
| Czech  Tšekki | perustuslaki | 16. joulukuuta 1992 |
| Denm  Tanska | perustuslaki | 5. kesäkuuta 1849 |
| Dominican R  Dominikaaninen tasavalta | perustuslaki | 2. tammikuuta 2010 |
| Djibou  Djibouti | perustuslaki | 15. syyskuuta 1992 |
| East Tim  Itä-Timor | perustuslaki | 20. toukokuuta 2002 |
| Ecuad  Ecuador | perustuslaki | 20. lokakuuta 2008 |
| El Salv  El Salvador | perustuslaki | 20. joulukuuta 1983 |
| Egypt  Egypti | perustuslaki | 1. tammikuuta 2014 |
| Equat  Päiväntasaajan Guinea | perustuslaki | 17. marraskuuta 1991 |
| Eritr  Eritrea | perustuslaki | 23. toukokuuta 1997 |
| Eston  Viro | Viron perustuslaki | 28. kesäkuuta 1992 |
| Ethiop  Etiopia | perustuslaki | 21. elokuuta 1995 |
| Fiji  Fidži | perustuslaki | 6. syyskuuta 2013 |
| Finl  Suomi | Suomen perustuslaki | 1. maaliskuuta 2000 |
| France  Ranska | Ranskan perustuslaki | 4. lokakuuta 1958 |
| Gambia  Gambia | perustuslaki | 1. tammikuuta 1997 |
| Georg  Georgia | perustuslaki | 24. elokuuta 1995 |
| Germa  Saksa | Saksan liittotasavallan peruslaki | 8. toukokuuta 1949 |
| Ghana  Ghana | perustuslaki | 28. huhtikuuta 1992 |
| Greec  Kreikka | perustuslaki | 11. kesäkuuta 1975 |
| Guate  Guatemala | perustuslaki | 1. tammikuuta 1986 |
| Guyan  Guyana | perustuslaki | 6. lokakuuta 1980 |
| Haiti  Haiti | perustuslaki | 20. kesäkuuta 2012 |
| Hunga  Unkari | perustuslaki | 28. huhtikuuta 2011 |
| Hondu  Honduras | Hondurasin perustuslaki | 2. tammikuuta 1982 |
| Icela  Islanti | perustuslaki | 17. kesäkuuta 1944 |
| India  Intia | Intian perustuslaki | 2. tammikuuta 1950 |
| Indones  Indonesia | perustuslaki | 18. elokuuta 1945 |
| Iran  Iran | perustuslaki | 3. joulukuuta 1979 |
| Iraq  Irak | perustuslaki | 15. lokakuuta 2005 |
|  Irlanti | perustuslaki | 29. joulukuuta 1937 |
| Italy  Italia | perustuslaki | 22. joulukuuta 1947 |
| Ivory  Norsunluurannikko | perustuslaki | 8. marraskuuta 2016 |
| Jamai  Jamaika | perustuslaki | 1. tammikuuta 1962 |
| Japan  Japani | Japanin perustuslaki | 3. toukokuuta 1947 |
| Jordan  Jordania | perustuslaki | 1. tammikuuta 1952 |
| Kazak  Kazakstan | perustuslaki | 30. elokuuta 1995 |
| Kenya  Kenia | perustuslaki | 27. elokuuta 2010 |
| Kyrgyz  Kirgisia | perustuslaki | 27. kesäkuuta 2010 |
| Korea R  Korean tasavalta | perustuslaki | 17. heinäkuuta 1948 |
| Korea DPR  Korean demokraattinen kansantasavalta | perustuslaki | 25. joulukuuta 1972 |
| Kuwait  Kuwait | perustuslaki | 11. marraskuuta 1962 |
| Laos  Laos | perustuslaki | 14. elokuuta 1991 |
| Latvia  Latvia | perustuslaki | 7. helmikuuta 1922 |
| Leban  Libanon | perustuslaki | 23. toukokuuta 1926 |
| Luxem  Luxemburg | perustuslaki | 17. lokakuuta 1868 |
| Liber  Liberia | perustuslaki | 6. tammikuuta 1986 |
| Libya  Libya | perustuslaki | 3. elokuuta 2011 |
| Lithu  Liettua | perustuslaki | 25. lokakuuta 1992 |
| Liecht  Liechtenstein | perustuslaki | 5. lokakuuta 1921 |
| Madaga  Madagaskar | perustuslaki | 14. marraskuuta 2010 |
| Macedon  Pohjois-Makedonia | perustuslaki | 17. marraskuuta 1991 |
| Malay  Malesia | perustuslaki | 27. elokuuta 1957 |
| Maldiv  Malediivit | perustuslaki | 7. elokuuta 2008 |
| Mali  Mali | perustuslaki | 1. tammikuuta 1992 |
| Malta  Malta | perustuslaki | 21. syyskuuta 1964 |
| Mauritan  Mauritania | perustuslaki | 12. heinäkuuta 1991 |
| Mauritiu  Mauritius | perustuslaki | 12. maaliskuuta 1968 |
| Mexico  Meksiko | perustuslaki | 5. helmikuuta 1917 |
| Microne  Mikronesia | perustuslaki | 1. lokakuuta 1978 |
| Moldov  Moldova | perustuslaki | 29. heinäkuuta 1994 |
|  Mosambik | Mosambikin perustuslaki | 21. joulukuuta 2004 |
| Monaco  Monaco | Monacon perustuslaki | 17. joulukuuta 1962 |
| Mongol  Mongolia | perustuslaki | 1. tammikuuta 1992 |
| Monten  Montenegro | perustuslaki | 19. lokakuuta 2007 |
| Moroc  Marokko | perustuslaki | 14. joulukuuta 1962 |
| Namib  Namibia | perustuslaki | 9. helmikuuta 1990 |
| Nauru  Nauru | perustuslaki | 31. tammikuuta 1968 |
|  Alankomaat | perustuslaki | 29. maaliskuuta 1815 |
| Nepal  Nepal | perustuslaki | 20. syyskuuta 2015 |
| Nicar  Nicaragua | perustuslaki | 1. tammikuuta 1987 |
| Niger  Niger | perustuslaki | 25. marraskuuta 2010 |
| Nigeria  Nigeria | perustuslaki | 29. toukokuuta 1999 |
| Norw  Norja | Norjan perustuslaki | 17. toukokuuta 1814 |
| Oman  Oman | perustuslaki | 6. marraskuuta 1996 |
| Pakis  Pakistan | perustuslaki | 14. elokuuta 1973 |
| Paragu  Paraguay | perustuslaki | 20. kesäkuuta 1992 |
| Panam  Panama | perustuslaki | 11. lokakuuta 1972 |
| Papua  Papua-Uusi-Guinea | perustuslaki | 16. syyskuuta 1975 |
| Peru  Peru | perustuslaki | 31. joulukuuta 1993 |
| Phili  Filippiinit | perustuslaki | 2. helmikuuta 1987 |
| Polan  Puola | perustuslaki | 28. huhtikuuta 1997 |
| Portug  Portugali | Portugalin perustuslaki | 28. huhtikuuta 1976 |
| Roman  Romania | perustuslaki | 21. marraskuuta 1991 |
| Russi  Venäjä | Venäjän federaation perustuslaki | 12. joulukuuta 1993 |
| Rwand  Ruanda | perustuslaki | 26. toukokuuta 2003 |
| Samoa  Samoa | perustuslaki | 28. lokakuuta 1960 |
| Saint  Saint Kitts ja Nevis | perustuslaki | 23. kesäkuuta 1983 |
| Senega  Senegal | perustuslaki | 1. tammikuuta 2001 |
| Serb  Serbia | perustuslaki | 8. marraskuuta 2006 |
| Singap  Singapore | perustuslaki | 9. elokuuta 1965 |
| Slovak  Slovakia | perustuslaki | 1. lokakuuta 1992 |
| Sloven  Slovenia | perustuslaki | 23. joulukuuta 1991 |
| Somali  Somalia | perustuslaki | 1. elokuuta 2012 |
| South Af  Etelä-Afrikka | perustuslaki | 4. helmikuuta 1997 |
| South Su  Etelä-Sudan | perustuslaki | 9. heinäkuuta 2011 |
| Spain  Espanja | Espanjan perustuslaki | 6. joulukuuta 1978 |
| Sri Lan  Sri Lanka | perustuslaki | 7. syyskuuta 1978 |
| Sudan  Sudan | perustuslaki | 9. heinäkuuta 2005 |
| Surina  Suriname | perustuslaki | 30. syyskuuta 1987 |
| Switz  Sveitsi | Sveitsin perustuslaki | 18. huhtikuuta 1999 |
| Syria  Syyria | perustuslaki | 27. helmikuuta 2012 |
| Tajik  Tadžikistan | perustuslaki | 6. marraskuuta 1994 |
| Tanza  Tansania | perustuslaki | 28. huhtikuuta 1977 |
| Thai  Thaimaa | perustuslaki | 28. huhtikuuta 2017 |
| Tonga  Tonga | perustuslaki | 4. helmikuuta 1875 |
| Tunis  Tunisia | perustuslaki | 2. tammikuuta 2014 |
| Turkey  Turkki | perustuslaki | 7. helmikuuta 1982 |
| Turkmen  Turkmenistan | perustuslaki | 18. toukokuuta 1992 |
| Ugand  Uganda | perustuslaki | 8. lokakuuta 1995 |
| Ukrai  Ukraina | Ukrainan perustuslaki | 28. kesäkuuta 1996 |
| United Ar  Yhdistyneet arabiemiirikunnat | perustuslaki | 2. joulukuuta 1971 |
| United St  Yhdysvallat | Yhdysvaltain perustuslaki | 21. kesäkuuta 1788 |
| Urugu  Uruguay | perustuslaki | 15. helmikuuta 1967 |
| Uzbek  Uzbekistan | perustuslaki | 8. joulukuuta 1992 |
| Vanua  Vanuatu | perustuslaki | 30. heinäkuuta 1980 |
| Vatic  Vatikaanivaltio | perustuslaki | 26. marraskuuta 2000 |
| Venez  Venezuela | perustuslaki | 20. joulukuuta 1999 |
| Viet  Vietnam | perustuslaki | 28. marraskuuta 2013 |
| Yeme  Jemen | perustuslaki | 16. toukokuuta 1991 |
| Zimba  Zimbabwe | perustuslaki | 9. toukokuuta 2013 |

### Osittain tunnustetut maat

| Valtio | Perustuslaki | Astunut voimaan |
| --- | --- | --- |
|  Abhasia | perustuslaki | 3. lokakuuta 1999 |
|  Kiinan tasavalta | perustuslaki | 25. joulukuuta 1947 |
|  Kosovo | Kosovon perustuslaki | 15. kesäkuuta 2008 |
|  Vuoristo-Karabahin tasavalta | perustuslaki | 10. joulukuuta 2006 |
|  Palestiina | perustuslaki | 28. toukokuuta 1964 |
|  Pohjois-Kypros | perustuslaki | 5. toukokuuta 1985 |
|  Saharan demokraattinen arabitasavalta | perustuslaki | elokuu 1976 |
|  Somalimaa | perustuslaki | 31. toukokuuta 2001 |
|  Etelä-Ossetia | perustuslaki | 8. huhtikuuta 2001 |
|  Transnistria | perustuslaki | 1. tammikuuta 1996 |

### Itsehallintoalueet

| Territorio | Perustuslaki | Astunut voimaan |
| --- | --- | --- |
|  Amerikan Samoa | perustuslaki | 17. lokakuuta 1960 |
|  Aruba | perustuslaki | 1. tammikuuta 1986 |
| British Vi  Brittiläiset Neitsytsaaret | perustuslaki | 15. kesäkuuta 2007 |
| Curac  Curaçao | perustuslaki | 10. lokakuuta 2010 |
| Falkl  Falklandinsaaret | perustuslaki | 1. tammikuuta 2009 |
| Gibra  Gibraltar | perustuslaki | 2. tammikuuta 2007 |
| Hong  Hongkong | perustuslaki | 4. huhtikuuta 1990 |
| Macau  Macao | perustuslaki | 20. joulukuuta 1999 |
| Niue  Niue  | perustuslaki | 19. lokakuuta 1974 |
| Northern Ma  Pohjois-Mariaanit  | perustuslaki | 1. tammikuuta 1978 |
| Puerto  Puerto Rico | perustuslaki | 25. heinäkuuta 1952 |
| Sint Ma  Sint Maarten | perustuslaki | 10. lokakuuta 2010 |
| Turks  Turks- ja Caicossaaret | perustuslaki | 15. lokakuuta 2012 |

### Ei ratifioitua perustuslakia

* Kanada (Kanadan perustuslaki)
* Israelissa ei voida hyväksyä perustuslakia siksi, että ortodoksijuutalaiset eivät voi hyväksyä Israelin tasavaltaa Raamatussa mainituksi uudeksi Israeliksi. Lisäksi perustuslaissa jouduttaisiin määrittämään, onko Israel kansanvaltainen demokratia vai Jahven uskonoppineiden avulla johtama teokratia. Käytännössä Israelissa monen elämänalueen lainsäädäntö on maallinen ja kansanvaltainen, mutta perhelainsäädännössä on teokraattisia piirteitä. 1950-luvulta olevan konsensuksen mukaan Israel on teokraattis-demokraattinen valtio. Israelin valtioajatus perustuu sionismiin.*lähde?*
* Ruotsi (Ruotsin perustuslait)
* San Marinon perustuslaki ei ole yksittäinen dokumentti, vaan koostuu kuudesta latinankielisestä kirjasta. Tämän takia sen ei joskus lasketa täyttävän perustuslain vaatimuksia.
* Saudi-Arabia (de facto *Koraani* ja *Sunna*) (1992)
* Uusi-Seelanti
* Yhdistynyt kuningaskunta

## Lähteet

* Jyränki, Antero: *Valta ja vapaus*.  Helsinki:  Talentum, 2003.
* Hallberg, Pekka ym.: *Perusoikeudet*.  Helsinki:  WSOY, 1999.
* Tuori, Kaarlo: *Julkisoikeuden perusteet*.  Helsinki:  Helsingin yliopiston oikeustieteellinen tiedekunta, 2000.

### Viitteet

## Aiheesta muualla

* International Constitutional Law (Arkistoitu – Internet Archive) (englanniksi)